ai4bharat/Pralekha huggingface dataset:
বিজ্ঞানওপ্রযুক্তিমন্ত্রক
চেন্নাইয়ে চতুর্থ ব্যাটেলিয়ান কেন্দ্রে ড. হর্ষ বর্ধন ১০ শয্যার একটি অস্থায়ী হাসপাতল ও আইসোলেশন কেন্দ্র উদ্বোধন করেছেন
নতুন দিল্লি, ৪ নভেম্বর, ২০২০
কেন্দ্রীয় বিজ্ঞান ও প্রযুক্তি, ভূবিজ্ঞান এবং স্বাস্থ্য ও পরিবার কল্যাণ মন্ত্রী ড. হর্ষ বর্ধন আজ ভিডিও কনফারেন্সের মাধ্যমে চেন্নাইয়ে চতুর্থ ব্যাটেলিয়ান কেন্দ্রে একটি ১০ শয্যার অস্থায়ী হাসপাতাল ও আইসোলেশন কেন্দ্র উদ্বোধন করেছেন।
এই কেন্দ্রটি, সিএসআইআর-এর স্ট্রাকচারাল ইঞ্জিনিয়ারিং রিসার্চ সেন্টার  –র বিজ্ঞানীরা তৈরি করেছেন। তাঁদের সঙ্গে জাতীয় বিপর্যয় মোকাবিলা বাহিনী এ কাজে সহযোগিতা করেছে। কোভিড – ১৯ এ উদ্ভূত পরিস্থিতির মোকাবিলা করতে এই অস্থায়ী স্বাস্থ্যকেন্দ্র তৈরির জন্য মন্ত্রী, সিএসআইআর – এসইআরসি-র বিজ্ঞানীদের অভিনন্দন জানিয়েছেন। এই প্রসঙ্গে তিনি বলেছেন, জাতীয় বিপর্যয় মোকাবিলা বাহিনীর উত্তরপ্রদেশের গাজিয়াবাদের ক্যাম্পাসে এধরণের একটি অস্থায়ী হাসপাতাল আগষ্ট মাসে তৈরি করা হয়েছিল। সিএসআইআর – এসইআরসি-র গবেষণাগারে ভাঁজ করা ইস্পাতের কাঠামোর নতুন এই উদ্ভাবনটি একজন মানুষই বহন করতে পারেন। যে কোনো জায়গায় দ্রুততার সঙ্গে এটি গড়ে তোলা যায়।
মন্ত্রী, কোভিডের কারণে উদ্ভুত পরিস্থিতিতে সিএসআইআর – এর বিভিন্ন উদ্যোগের প্রশংসা করেছেন। তিনি বলেছেন, এই সংস্থাটি কোভিড মোকাবিলায় বাজার চলতি বিভিন্ন ওষুধের ব্যবহার, পিপিই কিট, নমুনা পরীক্ষার ব্যবস্থা দীর্ঘদিন সঞ্চয় করে রাখার মতো চটজলদি পুষ্টিকর খাবার এবং সহজে তৈরি করার আশ্রয় কেন্দ্রর পন্থা-পদ্ধতি উদ্ভাবন করেছে। আমাদের দেশের বিজ্ঞানী, স্বাস্থ্যকর্মী, জাতীয় বিপর্যয় মোকাবিলা বাহিনীর সদস্যদের মতো প্রথম সারির যোদ্ধাদের নিরলস প্রয়াসে দেশে আজ কোভিড মুক্ত হওয়ার হার ৯২ শতাংশে পৌঁছেছে।
সিএসআইআর – এর মহানির্দেশক ড. শেখর সি. মান্ডে বলেছেন, হিমাচল প্রদেশ সরকার এধরণের ৩টি হাসপাতাল তাদের রাজ্যে গড়ে তোলার জন্য সিএসআইআর – এর সঙ্গে যোগাযোগ করেছে। প্রাপ্ত অভিজ্ঞতার মাধ্যমে ভবিষ্যতে এসইআরসি, দেশের যে কোনো প্রান্তে ১০০ শয্যা বিশিষ্ট এধরণের অস্থায়ী হাসপাতাল তৈরির উদ্যোগ নিয়েছে।
জাতীয় বিপর্যয় মোকাবিলা বাহিনীর মহানির্দেশক শ্রী এস এন প্রধান বলেছেন, তাঁদের প্রত্যন্ত অঞ্চলে ত্রাণ ও উদ্ধার কাজ চালানোর সময় এধরণের ব্যবস্থাপনা অত্যন্ত জরুরী। জাতীয় বিপর্যয় মোকাবিলা বাহিনীর নতুন দিল্লির সদর দপ্তরে যে আইসোলেশন কেন্দ্রটি গড়ে তোলা হয়েছে, সেটিতে ইসিজি মনিটর, ডিফ্রাইব্রিলেটর, পালস্ অক্সিমিটার থাকছে। এই ধরণের অস্থায়ী হাসপাতাল তৈরির জন্য ভাঁজ করা ইস্পাত ব্যবহার করা যায়। এই ধরণের নির্মাণে ব্যবহৃত উপাদানগুলি যাতে কম খরচের হয়, তাপ ও জলরোধী হয় সেবিষয়ে খেয়াল রাখা হয়। এছাড়াও ক্ষতিকর অতিবেগুনী রশ্মি, ব্যাকটেরিয়া প্রতিরোধী ও পুর্নব্যবহারযোগ্য পদার্থ এই ধরণের অস্থায়ী নির্মাণে কাজে লাগানো হয়েছে।
CG/CB/SFS
(Visitor Counter : 134
কেন্দ্রীয়মন্ত্রিসভা
ইন্ডিয়া পোস্ট পেমেন্ট ব্যাঙ্ক গঠনের জন্য বাড়তি খরচে কেন্দ্রীয় মন্ত্রিসভার অনুমোদন
২০২০-২১ অর্থবর্ষের নিরিখে ৮২০ কোটি টাকার অতিরিক্ত তহবিলের ফলে , ২০২২-২৩ অর্থবর্ষে তা বৃদ্ধি পেয়ে দাঁড়িয়েছে ২২৫৫ কোটি টাকা
নয়াদিল্লী, ২৭ শে এপ্রিল, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ইন্ডিয়া পোস্ট পেমেন্ট ব্যাঙ্ক  গড়ে তোলার ক্ষেত্রে প্রকল্পের ব্যায়-বরাদ্দ ১৪৩৫ কোটি টাকা থেকে বাড়িয়ে ২২৫৫ কোটি টাকা করার প্রস্তাবে অনুমোদন দেওয়া হয়েছে। বিধিবদ্ধ চাহিদা মেটানোর জন্য এই অতিরিক্ত মূলধনের ব্যবস্থা করা হয়েছে। কেন্দ্রীয় মন্ত্রিসভা সিদ্ধান্ত নিয়েছে ভবিষ্যতে এই ব্যাঙ্কের কারিগরি চাহিদা পূরণের জন্য আরও ৫০০ কোটি টাকার মূলধন যোগানো হবে।
সাধারণ মানুষ যাতে সহজেই একটি বিশ্বাসযাগ্য ব্যাঙ্কিং ব্যবস্থার সুবিধা পান তার জন্য এই প্রকল্প গড়ে তোলা হয়েছে। এরফলে যাঁরা ব্যাঙ্কিং পরিষেবার আওতার মধ্যে ছিলেন না তাঁদের আর্থিক অন্তর্ভুক্তি করা সম্ভব হবে। বহু মানুষের দুয়ারে এখন ব্যাঙ্ক হাজির হবে। কেন্দ্রের ‘কম নগদ’ অর্থনীতিকে বাস্তবায়নের পাশাপাশি আর্থিক প্রবৃদ্ধি ও অন্তর্ভুক্তিও এই পদক্ষেপের মাধ্যমে নিশ্চিত হবে।
আইপিপিবি-র ২০১৮র পয়লা সেপ্টেম্বর সূচনা হয়েছে। দেশের ৬৫০টি জায়গায় এই ব্যাঙ্কের শাখা অথবা নিয়ন্ত্রণকারী দপ্তর গড়ে তোলা হয়েছে। ১ লক্ষ ৩৬ হাজার ডাকঘর যাতে ব্যাঙ্কিং পরিষেবা দিতে পারে তার জন্য প্রায় ১ লক্ষ ৮৯ হাজার ডাক পিয়ন ও গ্রামীন ডাক সেবককে স্মার্টফোন ও বায়োমেট্রিক ডিভাইস দেওয়া হয়েছে।
আইপিপিবি-র সূচনার পর ৫ কোটি ২৫ লক্ষ অ্যাকাউন্ট খোলা হয়েছে। এই ব্যাঙ্কে ৮২ কোটি আর্থিক লেনদেনের মাধ্যমে ১,৬১,৮১১ কোটি টাকা হস্তান্তরিত হয়েছে। এরমধ্যে ৭ কোটি ৬৫ লক্ষ এইপিএস লেনদেন হয়েছে যার মোট পরিমাণ ২১,৩৪৩ কোটি টাকা। ৫ কোটি অ্যাকাউন্টের মধ্যে গ্রামাঞ্চলে ৭৭ শতাংশ অ্যাকাউন্ট রয়েছে। এছাড়াও ৪৮ শতাংশ অ্যাকাউন্টের গ্রাহক মহিলারা। মহিলাদের মোট সঞ্চিত অর্থের পরিমাণ প্রায় ১ হাজার কোটি টাকা। প্রায় ৪০ লক্ষ মহিলা গ্রাহক প্রত্যক্ষ সুবিধা হস্তান্তরের মধ্য দিয়ে ২ হাজার ৫০০ কোটি টাকার সুবিধা পেয়েছেন। বিদ্যালয়ের শিক্ষার্থীদের জন্য যে অ্যাকাউন্ট খোলা হয়েছে তার পরিমাণ ৭ লক্ষ ৮০ হাজার টাকা।
উচ্চাকাঙ্খী জেলাগুলিতে আইপিপিবি ৯৫ লক্ষ ৭১ হাজার অ্যাকাউন্ট খুলেছে। এই অ্যাকাউন্টগুলির মাধ্যমে ৬ কোটি ২ লক্ষ আর্থিক লেনদেন হয়েছে। যার মোট পরিমাণ ১৯,৪৮৭ কোটি টাকা। চরম বাম উগ্রপন্থা প্রভাবিত জেলাগুলিতে ৬৭ লক্ষ ২০ হাজার অ্যাকাউন্ট খোলা হয়েছে। এই অ্যাকাউন্টগুলিতে ৪ কোটি ২৬ লক্ষ আর্থিক লেনদেন হয়েছে যার মোট পরিমাণ ১৩,৪৬০ কোটি টাকা।
মন্ত্রিসভার সিদ্ধান্ত অনুযায়ী মোট ৮২০ কোটি টাকা ব্যায় করা হবে। এরফলে আইপিপিবি ভবিষ্যতে তার নির্ধারিত লক্ষ্যে পৌছানোর জন্য আরও দক্ষভাবে কাজ করতে পারবে।
CG/CB/NS
(
আয়ুষ
আয়ুষ মন্ত্রক করোনা ভাইরাস মোকাবিলায় সাফল্যের দাবী খতিয়ে দেখার পাশাপাশি বৈজ্ঞানিক ও প্রমাণ-ভিত্তিক সমাধান সূত্র খোঁজার আর্জি জানিয়েছে
নয়াদিল্লি, ৩১ মার্চ, ২০২০
কোভিড-১৯ সংক্রান্ত চিকিৎসা ক্ষেত্রে প্রমাণ ছাড়াই সাফল্যের যে দাবি করা হচ্ছে, এই বিষয়গুলি খতিয়ে দেখার যে আবেদন প্রধানমন্ত্রী করেছেন, তার প্রেক্ষিতে আয়ুষ মন্ত্রক পদক্ষেপ গ্রহণ করেছে। করোনা চিকিৎসায় সাফল্যের যে দাবি করা হয়েছে, তা খন্ডন করতে মন্ত্রক সচেতনতা প্রচারের কাজ করছে। এছাড়াও, মন্ত্রক আয়ুষ চিকিৎসা ব্যবস্থায় বৈজ্ঞানিক প্রমাণ-ভিত্তিক সমাধানসূত্র খুঁজে বের করতে প্রধানমন্ত্রীর পরামর্শের প্রেক্ষিতে আয়ুষ চিকিৎসক ও প্রতিষ্ঠানগুলির কাছ থেকে পাওয়া পরামর্শ ও প্রস্তাবগুলি নিয়ে একটি তালিকা প্রস্তুত করছে। প্রাপ্ত পরামর্শ ও প্রস্তাবগুলির যৌক্তিকতা খতিয়ে দেখতে বিজ্ঞানীদের নিয়ে একটি গোষ্ঠী গঠন করা হয়েছে। আয়ুষ চিকিৎসক ও এই চিকিৎসা-পদ্ধতির সঙ্গে যুক্ত সংশ্লিষ্ট সকলের মধ্যে যোগসূত্র গড়ে তুলতে মন্ত্রক ভিডিও কনফারেন্স ও সোশ্যাল মিডিয়ার মতো বৈদ্যুতিন প্ল্যাটফর্মগুলিকে কাজে লাগাচ্ছে। উদ্দেশ্য, বিভ্রান্তিকর ও অসমর্থিত সাফল্যের দাবিগুলিকে প্রতিহত ও অনুৎসাহিত করা। গতকাল এক ভিডিও কনফারেন্সে আয়ুষ চিকিৎসার সঙ্গে যুক্ত বিভিন্ন ক্ষেত্রের প্রায় ১০০ জন চিন্তক তাঁদের মতামত প্রকাশ করেন এবং অযৌক্তিকভাবে সাফল্যের যে দাবি জানানো হচ্ছে, সে সম্পর্কে সচেতনতা প্রচারের ওপর জোর দেন। এই ভিডিও কনফারেন্সে রেলমন্ত্রী শ্রী পীযূষ গোয়েল এবং আয়ুষ প্রতিমন্ত্রী শ্রী শ্রীপাদ নায়েক উপস্থিত ছিলেন। আয়ুষ চিকিৎসা পদ্ধতির মাধ্যমে করোনা রোগমুক্তির ব্যাপারে সাফল্যের যে সমস্ত দাবি করা হয়েছে, তার প্রেক্ষিতে মন্ত্রক আদর্শ বৈজ্ঞানিক নীতি-নির্দেশিকা মেনে উপযুক্ত চিকিৎসা-পদ্ধতি ও তার বৈজ্ঞানিক ব্যাখ্যা জানার জন্য একটি অনলাইন চ্যানেল শুরু করেছে। মন্ত্রকের পক্ষ থেকে এই অনলাইন ব্যবস্থায় আয়ুষ চিকিৎসক, আয়ুষ প্রতিষ্ঠান, কলেজ ও বিশ্ববিদ্যালয়, হাসপাতাল, গবেষণা প্রতিষ্ঠান প্রভৃতি মহলের কাছ থেকে মতামত আহ্বান করা হয়েছে। সংশ্লিষ্ট সবপক্ষই মন্ত্রকের ওয়েবসাইটে গিয়ে http://ayush.gov.in/covid-19 - এই লিঙ্কে নিজেদের মতামত জানাতে পারবেন।
অনলাইন ব্যবস্থায় প্রাপ্ত মতামতগুলি বিশেষজ্ঞদের নিয়ে গঠিত কমিটি খতিয়ে দেখবে। বিশেষজ্ঞ কমিটির প্রস্তাব মতো সুনির্দিষ্ট কিছু মতামত ও পরামর্শ আরও মূল্যায়নের জন্য বৈজ্ঞানিকদের নিয়ে গঠিত গোষ্ঠীর কাছে পাঠানো হবে।
(CG/BD/SB
কর্মী, জন-অভিযোগএবংপেনশনমন্ত্রক
কেন্দ্র শাসিত অঞ্চল জম্মু ও কাশ্মীর এবং লাদাখ আঞ্চলিক প্রশাসনের এবং ওই অঞ্চলের কেন্দ্রীয় সরকারি কর্মচারীদের চাকুরি সংক্রান্ত যে কোনো বিষয়ের শুনানি এবং সমাধান করা হবে জম্মু ও কাশ্মীরের নিজস্ব ক্যাট বেঞ্চে
নতুন দিল্লি, ১ মে, ২০২০
কেন্দ্র শাসিত অঞ্চল জম্মু এবং কাশ্মীর ও লাদাখের সব কর্মচারীদের চাকুরি সংক্রান্ত সব সমস্যা চণ্ডীগড় ক্যাট বেঞ্চে স্থানান্তরিত করা হচ্ছে বলে এক শ্রেনীর সংবাদ মাধ্যমে যে খবর প্রকাশিত হয়েছে তা সঠিক নয় বলে জানানো হয়েছে। আবেদনকারী বা তার আইনজীবীকে চণ্ডীগড় যাওয়ার বা চণ্ডীগড় গিয়ে চাকুরি সংক্রান্ত কোনো আবেদন চণ্ডীগড় ট্রাইব্যুনালের কাছে করার প্রয়োজন নেই। চণ্ডীগড় সার্কিট কথার ভুল অর্থ করা হয়েছে। এর অর্থ এই নয় যে আবেদনকারী বা তার আইনজীবীকে চণ্ডীগড়ে যেতে হবে। কেন্দ্রীয় সরকারি এবং কেন্দ্র শাসিত জম্মু ও কাশ্মীরের এবং লাদাখ প্রশাসনের সকল কর্মচারীর চাকুরি সংক্রান্ত যাবতীয় সমস্যার শুনানি এবং সমাধান হবে জম্মু ও কাশ্মীরের নিজস্ব ক্যাট বেঞ্চে।
এর আগেও জম্মু এবং কাশ্মীরের ক্যাট বেঞ্চে,জম্মু কাশ্মীরের কেন্দ্রীয় সরকারি কর্মচারীদের চাকুরি সংক্রান্ত যাবতীয় সমস্যার শুনানি হয়েছে। এখন যে পদক্ষেপ নেওয়া হয়েছে তাতে পার্থক্য শুধু এইটুকুই যে এখন থেকে কেন্দ্র শাসিত অঞ্চলের প্রশাসনের কর্মচারীদের সমস্যা গুলিও ঐ বেঞ্চে শুনানি হবে এবং সমাধান করা হবে। এর জন্য জম্মু কাশ্মীর ক্যাট বেঞ্চ কে ঘন ঘন শুনানি গ্রহন করতে হবে।
সমস্ত মামলার আবেদন আঞ্চলিক স্তরেই করা যাবে বা ক্যাটের সচিবালয় দপ্তর থেকে করা যাবে। এর জন্য আঞ্চলিক প্রশাসন সব রকম পরিষেবা দেওয়ার ব্যবস্থা করবে। কেন্দ্র শাসিত জম্মু ও কাশ্মীরের ক্যাট বেঞ্চে বিচার নির্দিষ্ট এবং স্বচ্ছতার সঙ্গে হবে বলে নিশ্চিত করা হয়েছে।
(CG/PPM
স্বাস্থ্যওপরিবারকল্যাণমন্ত্রক
২০১৭-১৮ অর্থবর্ষে ভারতের জাতীয় স্বাস্থ্য সংক্রান্ত হিসেব
২০১৭-১৮ অর্থবর্ষে দেশের মোট অভ্যন্তরীণ উৎপাদনের ১.৩৫ শতাংশ স্বাস্থ্য ক্ষেত্রে ব্যয় করা হচ্ছে, ২০১৩-১৪ অর্থবর্ষে এর পরিমাণ ছিল ১.১৫ শতাংশ
দেশে স্বাস্থ্য খাতে মোট ব্যয়ের হিসেবে সরকার ২০১৭-১৮ অর্থবর্ষে ৪০.৮ শতাংশ ব্যয় করেছে, ২০১৩-১৪ অর্থবর্ষে এর পরিমাণ ছিল ২৮.৬ শতাংশ
নয়াদিল্লী, ২৯ নভেম্বর, ২০২১
কেন্দ্রীয় স্বাস্থ্য ও পরিবার কল্যাণ সচিব শ্রী রাজেশ ভূষণ ২০১৭-১৮ অর্থবর্ষে ন্যাশনাল হেল্থ অ্যাকাউন্টস -এর আনুমানিক ব্যয়ের হিসেব সংক্রান্ত একটি প্রতিবেদন প্রকাশ করেছে। কেন্দ্রীয় স্বাস্থ্য মন্ত্রক ২০১৪ সালে ন্যাশনাল হেল্থ অ্যাকাউন্টস টেকনিক্যাল সেক্রেটারিয়েট  তৈরি করে। এই সংস্থাটি জাতীয় স্বাস্থ্য ব্যবস্থাপনার সম্পদ কেন্দ্র হিসেবে পরিচিত। বিশ্ব স্বাস্থ্য সংস্থা, স্বাস্থ্য সংক্রান্ত বিভিন্ন তথ্য এনএইচএটিএস-কে পাঠিয়ে থাকে। এই সব তথ্যের সাহায্যে এই প্রতিবেদন তৈরি করা হয়েছে।
২০১৭-১৮ অর্থবর্ষে জাতীয় স্বাস্থ্য ক্ষেত্রে আনুমানিক ব্যয় সংক্রান্ত তথ্য অনুযায়ী জনস্বাস্থ্য ব্যবস্থাপনায় সরকার আগের থেকে বেশি অর্থ ব্যয় করছে। এইসময় দেশের মোট অভ্যন্তরীণ উৎপাদনের ১.৩৫ শতাংশ অর্থ স্বাস্থ্য খাতে খরচ করা হয়েছে, ২০১৩-১৪ সালে যার পরিমাণ ছিল ১.১৫ শতাংশ। ২০১৭-১৮ অর্থবর্ষে দেশে মোট স্বাস্থ্য খাতে ব্যয়ের মধ্যে সরকারি ব্যয়ের অংশ ছিল ৪০.৮ শতাংশ। ২০১৩-১৪ অর্থবর্ষে সরকার ব্যয়ের পরিমাণ ছিল ২৮.৬ শতাংশ। সরকার ২০১৩-১৪ অর্থবর্ষে সার্বিক ব্যয়ের ৩.৭৮ শতাংশ স্বাস্থ্যক্ষেত্রে ব্যয় করেছে। সেখানে ২০১৭-১৮ অর্থবর্ষে তা বৃদ্ধি পেয়ে হয়েছে ৫.১২ শতাংশ।
মাথাপিছু ব্যয়ের হিসেবে ২০১৩-১৪ অর্থবর্ষে সরকার স্বাস্থ্য খাতে খরচ করেছে ১ হাজার ৪২ টাকা। ২০১৭-১৮ অর্থবর্ষে তা বৃদ্ধি পেয়ে হয়েছে ১৭৫৩ টাকা। সরকার প্রাথমিক স্বাস্থ্যকেন্দ্র সংক্রান্ত ব্যবস্থাপনায় আগের তুলনায় বেশি অর্থ ব্যয় করছে। ২০১৭-১৮ অর্থবর্ষে মোট স্বাস্থ্য খাতে ব্যয়ের ৫৪.৭ শতাংশ অর্থ প্রাথমিক স্বাস্থ্য কেন্দ্রের চিকিৎসার জন্য ব্যয় করা হয়েছে, সেখানে ২০১৩-১৪ অর্থবর্ষে এর পরিমাণ ছিল ৫১.১ শতাংশ। প্রাথমিক স্তরে এবং পরবর্তী ক্ষেত্রে চিকিৎসার জন্য সরকারের বিনিয়োগ বৃদ্ধি পেয়েছে। ২০১৭-১৮ সময়কালে স্বাস্থ্য ক্ষেত্রে মোট ব্যয়ের ৭৪ শতাংশ অর্থ বেসরকারী ক্ষেত্রে চিকিৎসার জন্য ব্যয় হয়েছে, ২০১৬-১৭ অর্থবর্ষের তুলনায় যা কম।
সামাজিক স্বাস্থ্যবীমা প্রকল্পেও সরকার আগের থেকে বেশি অর্থ ব্যয় করছে। স্বাস্থ্যবীমা প্রকল্প এবং সরকারি কর্মচারীদের চিকিৎসা বাবদ টাকা দেওয়ার পরিমাণ ২০১৭-১৮ অর্থবর্ষে বেড়ে হয়েছে ৯ শতাংশ। ২০১৩-১৪ অর্থবর্ষে এর পরিমাণ ছিল ৬ শতাংশ। স্বাস্থ্যখাতে বিদেশী সাহায্যের পরিমাণ ০.৫ শতাংশ হ্রাস পেয়েছে- এর মাধ্যমে দেশের আর্থিক ক্ষেত্রে আত্মনির্ভরতার প্রতিফলন হয়েছে।
জনস্বাস্থ্য ব্যবস্থার উন্নতির জন্য সরকারি উদ্যোগের সুফল পাওয়া যাচ্ছে। আগে যেখানে চিকিৎসার জন্য মাথাপিছু ব্যয় করতে হতো ২ হাজার ৩৩৬ টাকা  সেখানে ২০১৭-১৮ সালের হিসেবে তা কমে হয়েছে ২০৯৭ টাকা। সরকারি চিকিৎসা ব্যবস্থাপনার সুযোগ মানুষ বেশি গ্রহণ করায় স্বাস্থ্য ক্ষেত্রে চিকিৎসার খরচ কমছে।
CG/CB/NS
(Visitor Counter : 102
প্রধানমন্ত্রীরদপ্তর
প্রধানমন্ত্রী ৭ই মার্চ জন ঔষধি যোজনার সুবিধাভোগীদের সঙ্গে মতবিনিময় করবেন
নয়াদিল্লি, ০৬ মার্চ, ২০২২
প্রধানমন্ত্রী শ্রী নরেন্দ্র মোদী, ৭ই মার্চ বেলা ১২টা ৩০ মিনিটে “জন ঔষধি দিবস” উপলক্ষ্যে ভিডিও কনফারেন্সের মাধ্যমে জন ঔষধি কেন্দ্রগুলির মালিক ও এই প্রকল্পের সুবিধাভোগীদের সঙ্গে মতবিনিময় করবেন। এই উপলক্ষ্যে আয়োজিত অনুষ্ঠানে বক্তব্য রাখার পরই শ্রী মোদী সংশ্লিষ্ট সকলের সঙ্গে মতবিনিময় করবেন। এবারের অনুষ্ঠানের মূল ভাবনা “জন ঔষধি-জন উপযোগী”।
জন ঔষধি প্রকল্পের সুবিধা ও সকলের মধ্যে ‘জেনেরিক’ ওষুধের বিষয়ে জনসচেতনতা গড়ে তুলতে দেশজুড়ে পয়লা মার্চ থেকে জন ঔষধি সপ্তাহ উদযাপন শুরু হয়েছে। সপ্তাহব্যাপী এই উপলক্ষ্যে জন ঔষধি সঙ্কল্প যাত্রা, মাতৃশক্তি সম্মান, জন ঔষধি বাল মিত্র, জন ঔষধি জন জাগরণ অভিযান, আও জন ঔষধি মিত্র বনে এবং জন ঔষধি জন আরোগ্য মেলা-র মত নানা অনুষ্ঠানের আয়োজন করা হয়েছে।
নাগরিকরা যাতে সহজেই সস্তা দামে ওষুধ পেতে পারেন, প্রধানমন্ত্রীর সেই স্বপ্নপূরণের জন্য দেশ জুড়ে ৮৬০০টির বেশী জন ঔষধি কেন্দ্র গড়ে উঠেছে। বর্তমানে দেশের প্রায় প্রতিটি জেলায় এই কেন্দ্র রয়েছে।
CG/CB/
(
আদিবাসীবিষয়কমন্ত্রক
ট্রাইফেড, ছত্তিশগড় এমএসপি ফেডারেশন এবং আইআইটি কানপুরের সঙ্গে যৌথভাবে আগামীকাল “টেক ফর ট্রাইবালস ইনিশিয়েটিভ” কর্মসূচির সূচনা করবে
নয়াদিল্লি, ১২ অক্টোবর, ২০২০
উপজাতি বিষয়ক মন্ত্রকের অধীনস্থ ট্রাইফেড ছত্তিশগড়ের এমএসপি ফেডারেশন এং কানপুর আইআইটি-র সঙ্গে যৌথ উদ্যোগে আগামীকাল “টেক ফর ট্রাইবালস্ ইনিশিয়েটিভ” কর্মসূচির সূচনা করবে। ইএসবিপি কর্মসূচির মাধ্যমে অতিক্ষুদ্র, ক্ষুদ্র ও মাঝারি শিল্পোদ্যোগ গোষ্ঠীগুলির সহযোগিতায় ট্রাইফেড বনধন সুবিধাভোগীদের উন্নত প্রশিক্ষণ দেবে। এর সাহায্যে সুবিধাভোগীরা তাঁদের দক্ষতা বৃদ্ধি করতে পারবেন এবং শিল্পোদ্যোগে উৎসাহী হবেন। বনধন কেন্দ্রগুলির সাহায্যে উপজাতিদের স্বনির্ভর গোষ্ঠীর সদস্যরা শিল্পোদ্যোগ সম্পর্কে যেমন ধারণা পাবেন, পাশাপাশি, তথ্য প্রযুক্তি সম্পর্কেও তাঁদের প্রশিক্ষিত করা হবে।
এই উদ্যোগে ট্রাইফেড কানপুর আইআইটি, ব্যাঙ্গালোরের আর্ট অফ লিভিং, মুম্বাইয়ের টিআইএসএস, ভুবনেশ্বরের কেআইএসএস, তামিলনাডুর বিবেকানন্দ কেন্দ্র এবং রাজস্থানের সৃজনের সঙ্গে যৌথভাবে ছত্তিশগড়, কেরল, কর্ণাটক, মহারাষ্ট্র, ওডিশা, তামিলনাডু এবং রাজস্থানের আদিবাসী সম্প্রদায়ের মানুষদের প্রশিক্ষণ দেবেন। আদিবাসী শিল্পোদ্যোগী এবং শহরের উপভোক্তাদের মধ্যে যোগাযোগ বাড়ানোই এই কর্মসূচি মূল উদ্দেশ্য।
সুবিধাভোগীরা ছ’সপ্তাহ ধরে ৩০ দিনের একটি প্রশিক্ষণ কর্মসূচিতে যোগ দেবেন। ছত্তিশগড়ের সমস্ত জেলার বনধন সুবিধাভোগীরা আইআইটি কানপুরের মাধ্যমে অনলাইনে ক্লাস করার পাশাপাশি, হাতে-কলমে প্রশিক্ষণও পাবেন। বাজারের চাহিদা মেনে উৎপাদনশৈলী, গুণমান বজায় রাখা এবং স্বাস্থ্যবিধি মেনে চলার মতো বিষয়গুলি এর প্রশিক্ষণের অঙ্গ। এর ফলে, আদিবাসী সম্প্রদায়ের মানুষেরা বনজ সম্পদ যথাযথভাবে প্যাকেজিং – এর মাধ্যমে গ্রাহকদের কাছে পৌঁছনোর পদ্ধতি সম্পর্কে জানতে পারবেন। প্রশিক্ষণের মধ্য দিয়ে কাজে নিয়োজিত হওয়া, ক্ষমতা বৃদ্ধি ও বাজারের চাহিদা সম্পর্কে ধারণা – মূলত এই তিনটি বিষয়ের ওপর গুরুত্ব দেওয়া হবে। এর ফলে, আদিবাসী সম্প্রদায়ের মানুষেরা সঠিকভাবে ব্যবসা-বাণিজ্য করার বিষয়ে ধারণা পাবেন।
CG/CB/SB
(Visitor Counter : 148
সারওরসায়নমন্ত্রক
দেশের সমস্ত জেলায় ২০২১-এর দোসরা অগাস্ট পর্যন্ত ৮ হাজার ১টি জনঔষধি কেন্দ্র খোলা হয়েছে
নয়াদিল্লি, ০৬ অগাস্ট, ২০২১
প্রধানমন্ত্রী ভারতীয় জনঔষধি পরিযোজনার  আওতায় সরকার দেশের সমস্ত জেলায় গত দোসরা অগাস্ট পর্যন্ত ৮ হাজার ১টি প্রধানমন্ত্রী ভারতীয় জনঔষধি কেন্দ্র  চালু করেছে। ২০২৫ সালের মার্চ মাস নাগাদ আরও প্রায় ১০ হাজার ৫০০টি জনঔষধি কেন্দ্র খোলার পরিকল্পনা রয়েছে। রাজ্য সরকার ও কেন্দ্রশাসিত প্রশাসনগুলিকে প্রাথমিক স্বাস্থ্য কেন্দ্র/সমুদায়িক স্বাস্থ্য কেন্দ্র/হাসপাতাল সহ সুপার স্পেশালিটি হাসপাতাল চত্বরে বিনা ভাড়ায় জনঔষধি কেন্দ্র খোলার জন্য অনুরোধ জানানো হচ্ছে। পরিসংখ্যান অনুযায়ী, হাসপাতাল চত্বরে গত দোসরা অগাস্ট পর্যন্ত প্রায় ১ হাজার ১২টি জনঔষধি কেন্দ্র খোলা হয়েছে।
প্রধানমন্ত্রী ভারতীয় জনঔষধি পরিযোজনার মূল্যায়ন তৃতীয় পক্ষকে দিয়ে করা হয়। মূল্যায়ন সংস্থার প্রস্তাবের ভিত্তিতে কর্মসূচিতে প্রয়োজনীয় পরিবর্তন করা হয়। তবে, পরিবর্তন বা সংস্কারের বিষয়টি চূড়ান্ত করার পূর্বে স্থায়ী অর্থ কমিটির অনুমোদন নেওয়া হয়, যাতে কর্মসূচি চালু রাখা যায়। এছাড়াও, প্রধানমন্ত্রী ভারতীয় জনঔষধি কেন্দ্রগুলির কাজকর্ম নিয়মিত-ভিত্তিতে পর্যালোচনা করা হয়। সেই সঙ্গে, মেডিকেল ডিভাইসে ব্যুরো অফ ইন্ডিয়ার সুপারিশ অনুযায়ী পরিকল্পনা চূড়ান্ত করা হয়।
জনঔষধি কেন্দ্রগুলিতে থাকা ওষুধপত্র দেশীয় ওষুধ নির্মাতা সংস্থাগুলির কাছ থেকে সংগ্রহ করা হয়। বিশ্ব স্বাস্থ্য সংস্থার নীতি-নির্দেশিকা মেনে যে সমস্ত সংস্থায় ওষুধ উৎপাদিত হয়, কেবল তাদের কাছ থেকেই ওষুধপত্র সংগ্রহ করা হয়। জনঔষধি কেন্দ্রগুলিতে ওষুধপত্র সরবরাহ ও যোগানের জন্য সারা দেশে ৩৭টি ডিস্ট্রিবিউটারের একটি নেটওয়ার্ক গড়ে তোলা হয়েছে। সরকার সম্প্রতি জনঔষধি কেন্দ্রগুলির দোকান মালিকদের প্রদেয় উৎসাহ ভাতার পরিমাণ ২.৫ লক্ষ টাকা থেকে বাড়িয়ে ৫ লক্ষ টাকা করেছে। তবে, এক্ষেত্রে শর্ত হ’ল মাসিক সর্বোচ্চ ১৫ হাজার টাকার ওষুধপত্র বিক্রি করতে হয়।
রাজ্যসভায় আজ এক লিখিত জবাবে এই তথ্য দেন রসায়ন ও সার মন্ত্রী শ্রী মনসুখ মান্ডভিয়া।
CG/BD/SB
(Visitor Counter : 141
শিল্পওবাণিজ্যমন্ত্রক
আইটিপিও দু’দিনের চর্ম এবং তার অনুসারী শিল্প মেলার আয়োজন করেছে
কলকাতা, ২৭ সেপ্টেম্বর, ২০১৯
ইন্ডিয়া ট্রেড প্রোমোশন অর্গানাইজেশন , সেন্ট্রাল লেদার রিসার্চ ইন্সটিটিউট এবং চর্ম শিল্পের সঙ্গে যুক্ত বিভিন্ন সংগঠনের সঙ্গে যৌথভাবে দু’দিনের চর্ম ও তার অনুসারী শিল্পমেলার আয়োজন করেছে। ইন্ডিয়া লেদার অ্যান্ড অ্যাক্সেসারিস ফেয়ার  এই মেলা আজ থেকে শুরু হয়েছে।
৬১টি ভারতীয় কোম্পানি এই মেলায় চর্মজাত দ্রব্য, বিভিন্ন রকমের চামড়া, শিল্প প্রতিষ্ঠানের জন্য দস্তানা, চর্ম শিল্পে ব্যবহৃত রাসায়নিক দ্রব্য, বিভিন্ন যন্ত্রপাতি, সেলাই মেশিন দর্শকের কাছে হাজির করেছে। মেলায় দেশি ও বিদেশি ক্রেতা-বিক্রেতাদের মধ্যে বিভিন্ন বাণিজ্যিক বৈঠক অনুষ্ঠিত হবে। মার্কিন যুক্তরাষ্ট্র, দক্ষিণ কোরিয়া, জার্মানি, স্পেন, ইতালি, তাজিকিস্তান, বাংলাদেশ, কেনিয়া, সেনেগাল, পর্তুগাল, উজবেকিস্তান, সংযুক্ত আরব আমীরশাহী, পোল্যান্ড, অস্ট্রেলিয়া, চিলি সহ বিভিন্ন দেশের ৩৫টি প্রতিষ্ঠান এই মেলায় অংশগ্রহণ করেছে।
মেলায় ক্রেতা-বিক্রেতাদের আলোচনাচক্র এবং একটি ফ্যাশন শো – এর আয়োজন করা হবে। আইটিপিও-র এক্সিকিউটিভ ডাইরেক্টর শ্রী রাজেশ আগরওয়াল এবং জেনারেল ম্যানেজার শ্রীমতী হেমা মাইতি উদ্বোধনী অনুষ্ঠানে উপস্থিত ছিলেন। মেলা চলবে সকাল ১০টা থেকে সন্ধ্যা ৬টা পর্যন্ত।
CG/CB/SB
(Visitor Counter : 37
কৃষিমন্ত্রক
রাজস্থান এবং মধ্যপ্রদেশের ১৫টি স্থানে আজ পঙ্গপাল নিয়ন্ত্রণ অভিযান চালানো হয়েছে
নয়াদিল্লী, ২৯ মে, ২০২০
পঙ্গপাল নিয়ন্ত্রণ দপ্তর আজ রাজস্থানের জয়পুর, দৌসা, বিকানির, যোধপুর, বারমেঢ়, চিতোরগড়, শ্রীগঙ্গানগর, নিওয়ারি এবং মধ্যপ্রদেশের শিবপুরী জেলায় ১০টি স্থানে পঙ্গপাল নিয়ন্ত্রণের অভিযান চালিয়েছে। মধ্যপ্রদেশের রাজ্য কৃষি দপ্তর সাতনা, বালাঘাট, নিওয়ারি, রায়সেন এবং শিবপুরী জেলাতেও ৫টি স্থানে পঙ্গপাল নিয়ন্ত্রণের কাজ চালায়। আজ কোনো ফসলের ক্ষয়ক্ষতির খবর নেই। ১১ই এপ্রিল থেকে শুরু হওয়া এই পঙ্গপাল নিয়ন্ত্রণ অভিযানে ২৮শে মে পর্যন্ত ৫৩ হাজার ৯৯৭ হেক্টর জমির ৩৭৭টি স্থানে এই পঙ্গপাল নিয়ন্ত্রণের কাজ চলেছে। এরমধ্যে রাজস্থানে ২২টি, মধ্যপ্রদেশে ২৪, গুজরাটে ২, পাঞ্জাবে ১, মহারাষ্ট্র ৩, উত্তরপ্রদেশের ২টি জেলায় এই পঙ্গপাল নিয়ন্ত্রণের কাজ চলেছে।
কেন্দ্রীয় কৃষি সহযোগিতা ও কৃষক কল্যাণ দপ্তরের সচিব শ্রী সঞ্জয় আগরওয়ালের সভাপতিত্বে সব রাজ্য ও কেন্দ্রশাসিত অঞ্চলের কৃষি দপ্তরের প্রধান সচিবের সঙ্গে একটি ভিডিও সম্মেলনের আয়োজন করা হয়। বৈঠকে সমস্ত রাজ্য ও কেন্দ্রশাসিত অঞ্চলকে পঙ্গপাল হানার সর্বশেষ পরিস্থিতি এবং নিয়ন্ত্রণ সম্পর্কে অবহিত করা হয়। পঙ্গপাল নিয়ন্ত্রণ সম্পর্কিত একটি নির্দেশিকাও রাজ্য ও কেন্দ্রশাসিত অঞ্চলগুলিকে দেওয়া হয়েছে।
কেন্দ্রীয় স্বরাষ্ট্র মন্ত্রকের সচিব গত ২৭শে মে সমস্ত রাজ্য ও কেন্দ্রশাসিত অঞ্চলের মুখ্য সচিবদের চিঠি দিয়ে পঙ্গপাল নিয়ন্ত্রণের কাজে নিযুক্ত কর্মীদের এক রাজ্য থেকে আর এক রাজ্যে যাতায়াতের ক্ষেত্রে সবরকম সুবিধা প্রদানের জন্য বলেছে। স্বরাষ্ট্র মন্ত্রক এসডিআরএফ এবং এনডিআরএফ-এর আওতায় সহায়তা প্রদানের বিষয় এবং নিয়মগুলি চিঠিতে উল্লেখ করেছে।
বিষয়গুলি হল- কীটপতঙ্গ নিয়ন্ত্রণের জন্য উদ্ভিদ সুরক্ষায় রাসায়নিক স্প্রে করার জন্য স্প্রে সরঞ্জাম সহ যানবাহন, ট্রাক্টর ভাড়া; জলের ট্যাঙ্কার ভাড়া; পঙ্গপাল নিয়ন্ত্রণের জন্য উদ্ভিদ সুরক্ষায় রাসায়নিক কেনা।
নিয়মগুলি হল- সহায়তার পরিমাণ অনুযায়ী ব্যয়ের মধ্যে সীমাবদ্ধ থাকা, এসডিআরএফ-এর জন্য প্রতি বছর বরাদ্দের ২৫ শতাংশের বেশি খরচ না করা।
কৃষি সহযোগিতা ও কৃষক কল্যাণ মন্ত্রকের পক্ষ থেকে পঙ্গপাল সম্পর্কিত ২৭শে মে জারি করা প্রতিবেদন অনুযায়ী পাকিস্তান, ইরানে প্রাপ্তবয়স্ক পঙ্গপালের দল বালুচিস্তান, পাক অধিকৃত সিন্ধু উপত্যকা ও দক্ষিণ উপকূল এবং বালুচিস্তানের কিছু অংশে বসন্তকালে প্রজনন ঘটিয়ে ছোট ছোট দলে ভাগ হয়। এরা সাধারণত গ্রীষ্মের সময় ভারত-পাকিস্তান সীমান্তে চলে আসে। ভারতে এগুলি পরিণত হয় এবং তার পর পঙ্গপালের দল মহারাষ্ট্র ও মধ্যপ্রদেশে চলে যায়। জুলাই অবধি রাজস্থানের বেশ কয়েকটি জায়গায় এদের প্রভাব থাকে। পরে এরা উত্তর ভারত জুড়ে পূর্বদিকে এবং বিহার ও উড়িষ্যা পর্যন্ত যেতে পারে। কিন্তু বর্ষার কারণে পরিবর্তিত বাতাসে এরা পুনরায় রাজস্থানে ফিরে আসে। তবে এই পঙ্গপালের দলের দক্ষিণ ভারত, নেপাল ও বাংলাদেশে পৌঁছানোর সম্ভাবনা কম।
(CG/SS/NS
কৃষিমন্ত্রক
লকডাউনের সময়ে পচনশীল কৃষিজ পণ্যের আন্তঃরাজ্য চলাচলে সুবিধা প্রদানের জন্য সর্বভারতীয় কৃষি পরিবহণ কলসেন্টার নম্বরের সূচনা করলেন কৃষি মন্ত্রী শ্রী নরেন্দ্র সিং তোমর
নয়াদিল্লি, ১৫ এপ্রিল, ২০২০
কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর আজ কৃষি ভবনে এক অনুষ্ঠানে সর্বভারতীয় কৃষি পরিবহণ কলসেন্টারের উদ্বোধন করেন। কোভিড-১৯ মহামারীর প্রেক্ষিতে দেশ জুড়ে লকডাউনের সময়ে পচনশীল কৃষিজ পণ্যের আন্তঃরাজ্য চলাচলে সুবিধা করে দিতে এই কলসেন্টারের সুচনা করা হয়েছে। কলসেন্টারের নম্বর দুটি হ’ল – 18001804200 এবং 14488। দিবারাত্রি যে কোনও সময়ে মোবাইল বা ল্যান্ডলাইন ফোন থেকে এই নম্বর দুটিতে ফোন করা যেতে পারে।
পচনশীল কৃষিজ পণ্য যেমন – ফলমূল ও শাকসব্জি, বীজ সহ সার ও কীটনাশকের মতো কৃষিকাজে ব্যবহৃত সামগ্রীর আন্তঃরাজ্য চলাচলে রাজ্যগুলির মধ্যে সমন্বয় গড়ে তুলতেই কৃষি ও কৃষক কল্যাণ দপ্তরের পক্ষ থেকে এই উদ্যোগ গ্রহণ করা হয়েছে।
আন্তঃরাজ্য পণ্য চলাচলে যে কোনও ধরনের সমস্যার ব্যাপারে লরিচালক ও হেল্পাররা ছাড়াও ব্যবসায়ী, খুচরো বিক্রেতা, উৎপাদক সংগঠন এবং সংশ্লিষ্ট যে কোনও পক্ষই কলসেন্টারের নম্বর দুটিতে ফোন করতে পারেন। ফোন পাবার পর কলসেন্টারের কর্মীরা সংশ্লিষ্ট লরি ও যাতায়াতের বিবরণ সহ খুঁটিনাটি তথ্য সংশ্লিষ্ট রাজ্য সরকারের আধিকারিকদের কাছে পাঠিয়ে দেবেন।
এই কলসেন্টারের উদ্বোধনী অনুষ্ঠানে শ্রী তোমরের পাশাপাশি, বিভাগীয় দুই প্রতিমন্ত্রী শ্রী পুরুষোত্তম রুপালা ও শ্রী কৈলাশ চৌধুরী সহ মন্ত্রকের সচিব শ্রী সঞ্জয় আগরওয়াল উপস্থিত ছিলেন।
(CG/BD/SB
প্রধানমন্ত্রীরদপ্তর
ইজরায়েলের প্রধানমন্ত্রী মিঃ বেঞ্জামিন নেতানিয়াহুর সঙ্গে প্রধানমন্ত্রী শ্রী নরেন্দ্র মোদীর টেলিফোনে কথা
নয়াদিল্লি, ১০ জুন, ২০২০
প্রধানমন্ত্রী শ্রী নরেন্দ্র মোদী আজ ইজরায়েলের প্রধানমন্ত্রী মিঃ বেঞ্জামিন নেতানিয়াহুর সঙ্গে টেলিফোনে কথা বলেন।
তিনি মিঃ নেতানিয়াহুর পুনরায় ক্ষমতা গ্রহণের জন্য তাঁকে অভিনন্দন জানান এবং তাঁর যোগ্য নেতৃত্বে ভারত ও ইজরায়েলের অংশীদারিত্ব আরও বৃদ্ধি পাবে বলে আশা প্রকাশ করেন।
উভয় নেতা ভারত ও ইজরায়েলের মধ্যে কোভিড-১৯ মহামারীর প্রেক্ষিতে সম্ভাব্য সহযোগিতার ক্ষেত্রগুলি বৃদ্ধির বিষয় নিয়ে আলোচনা করেন – এর মধ্যে রয়েছে টিকা, চিকিৎসা ব্যবস্থা এবং সংক্রমণ নির্ণয়ের মতো বিষয়ে গবেষণা ও উন্নয়নের প্রসঙ্গ। তাঁরা উভয় দেশের বিশেষজ্ঞদের মতামত আদানপ্রদান বজায় রাখার ক্ষেত্রে সহমত পোষণ করেন এবং আশা করেন এই অংশীদারিত্বের সুফল সারা মানবজাতির কাছে পৌঁছে দেওয়া যাবে।
দ্বিপাক্ষিক সম্পর্কের বিভিন্ন বিষয় নিয়ে দুই নেতা পর্যালোচনা করেন এবং কোভিড-পরবর্তী সময়ে বিভিন্ন ক্ষেত্রে অংশীদারিত্ব বৃদ্ধির ওপর গুরুত্ব আরোপ করেন। স্বাস্থ্য পরিষেবার প্রযুক্তি, কৃষিক্ষেত্রে উদ্ভাবন, প্রতিরক্ষা সহযোগিতা এবং তথ্যপ্রযুক্তি ক্ষেত্রের মতো বিভিন্ন ক্ষেত্রে ভারত ও ইজরায়েলের সম্পর্ক আরও বৃদ্ধি পাওয়ার সুযোগকে কাজে লাগানোর বিষয় নিয়ে তাঁরা আলোচনা করেন।
উভয় নেতা পরস্পরের সঙ্গে যোগাযোগ বজায় রেখে চলা এবং পরিবর্তনশীল আন্তর্জাতিক ক্ষেত্রে বিভিন্ন সমস্যা ও সুযোগের বিষয়ে আলোচনা অব্যাহত রাখার প্রসঙ্গে সহমত পোষণ করেন।
(CG/CB/DM
স্বাস্থ্যওপরিবারকল্যাণমন্ত্রক
নতুন কোভিড সংক্রমণের ৮০ শতাংশ ঘটনাই ঘটছে মহারাষ্ট্র, পাঞ্জাব, কর্ণাটক, গুজরাট এবং মধ্যপ্রদেশে
দেশ জুড়ে মোট সাড়ে ৪ কোটির বেশি টিকার ডোজ দেওয়া হয়েছে
কোভিড সংক্রমিতদের মৃত্যুর হার কমে দাঁড়িয়েছে ১.৩৭ শতাংশে
নয়াদিল্লী, ২২ মার্চ, ২০২১
দেশে নতুন করে কোভিড সংক্রমণের ৮০.৫ শতাংশ ঘটনায় ঘটছে মহারাষ্ট্র, পাঞ্জাব, কর্ণাটক, গুজরাট এবং মধ্যপ্রদেশে। গত ২৪ ঘণ্টায় ৪৬,৯৫১ জন নতুন করে সংক্রমিত হয়েছেন। এর মধ্যে মহারাষ্ট্র, পাঞ্জাব, কেরালা কর্ণাটক, গুজরাট এবং মধ্যপ্রদেশে সংক্রমিত হয়েছেন ৮৪.৪৯ শতাংশ। মহারাষ্ট্রে ৩০.৫৩৫ জন , পাঞ্জাবে ২৬৪৪ জন, কেরালায় ১৮৭৫ জন নতুন করে সংক্রমিত হয়েছেন। ৮টি রাজ্যে দ্রুত সংক্রমণ বৃদ্ধির খবর পাওয়া যাচ্ছে। বর্তমানে ৩,৩৪,৬৪৬ জন সংক্রমিত চিকিৎসাধীন। এই সংখ্যা দেশে মোট সংক্রমণের ২.৮৭ শতাংশ। গত ৭ দিনের হিসেবে সংক্রমিতের বর্তমান হার ৩.৭ শতাংশ। ৮টি রাজ্য ও কেন্দ্রশাসিত অঞ্চলে সাপ্তাহিক সংক্রমণের হার জাতীয় হারের থেকে বেশি।
অন্যদিকে ভারতে ৪,৫০,৬৫,৯৯৮ জন টিকা পেয়েছেন। এদের মধ্যে ৭৭,৮৬,২০৫ জন স্বাস্থ্যকর্মী প্রথম ডোজ এবং ৪৮,৮১,৯৫৪ জন স্বাস্থ্যকর্মী দ্বিতীয় ডোজ, ৮০,৯৫,৭১১ জন সামনের সারিতে থাকা কোভিড যোদ্ধা প্রথম ডোজ ও ২৬,০৯,৭৪২ জন সামনের সারিতে থাকা যোদ্ধা দ্বিতীয় ডোজ পেয়েছেন। যাদের বয়স ৪৫ থেকে ৬০এর মধ্যে কিন্তু বিভিন্ন জটিল অসুখে ভুগছেন, এরকম ৩৭,২১,৪৫৫ জন টিকার প্রথম ডোজ পেয়েছেন। আর ৬০ বছরের বেশি বয়স যাদের তাদের মধ্যে ১,৭৯,৭০,৯৩১ জন প্রথম ডোজ পেয়েছেন।
ভারতে ১,১১,৫১,৪৬৮ জন সুস্থ হয়ে উঠেছেন। জাতীয় কোভিড মুক্তির হার ৯৫.৭৫ শতাংশ। গত ২৪ ঘণ্টায় নতুন করে সংক্রমণ মুক্ত হয়েছেন ২১,১৮০ জন।
অন্যদিকে শেষ পাওয়া খবরে আরও ২১২ জনের মৃত্যু হয়েছে। এদের মধ্যে ৬টি রাজ্যে ৮৫.৮৫ শতাংশ মৃত্যুর খবর পাওয়া গেছে। মহারাষ্ট্রে ৯৯ জন, পাঞ্জাবে ৪৪ জন এবং কেরালায় গত ২৪ ঘণ্টায় আরও ১৩ জন মারা গেছেন। দেশে কোভিড সংক্রমিতদের মধ্যে মৃত্যুর হার ১.৩৭ শতাংশ- যা ক্রমহ্রাসমান।
অন্ধ্রপ্রদেশ, আসাম, উত্তরাখন্ড, লাক্ষ্মাদ্বীপ, সিকিম, লাদাখ, মেঘালয়, মণিপুর, ত্রিপুরা, নাগাল্যান্ড,দাদ্রা-নগর হাভেলি-দমন-দিউ মিজোরাম, আন্দামান ও নিকোবর এবং অরুণাচলপ্রদেশে গত ঘণ্টায় কোনও কোভিড সংক্রমিতের মৃত্যু হয়নি।